[bookmark: _GoBack]KËRKESË PËR SHPREHJE TË INTERESIT
(SHËRBIME KONSULENTE - KONSULENT INDIVIDUAL)

VENDI - Kosova
EMRI I PROJEKTIT – Projekti i konkurrencës dhe gatishmërisë për eksport 
Nr. i kredisë. 6035XK
Nr. i ID së projektit. 152881
TITULLI I DETYRËS: Zyrtar për Mbështetje dhe Informim  
Nr. i Ref.: CERP/IC/06/2018
                                                                                                                                           Data: 13/08/2018
Qeveria e Kosovës ka pranuar shumën prej 14.3 milionë euro që është financuar nga Grupi i Bankës Botërore për Projektin e Konkurrencës dhe Gatishmërisë për Eksport (PKGE). Nën-komponenta 1.2 e PKGE- Mbështetje bizneseve për përmirësimin e cilësisë së produkteve dhe gatishmërinë për eksport – përfshinë 2.8 milion euro financim për Programin për Koordinim të Granteve (Matching Grants Program). Qëllimi i PKG është të mbështesë ndërmarrjet e vogla dhe të mesme (NVM-të) me potencial të eksportit (i) të përmbushin kërkesat për zbatimin e standardeve dhe konformitetit të produktit të kërkuar për tregjet e eksportit, (ii) të rrisë aftësitë për gatishmërinë e eksportit, dhe (iii) të fitoj qasje në Shërbimet e Zhvillimit të Biznesit. 
Programi për Koordinim të Granteve do të menaxhohet dhe zbatohet nga Agjencia për Investime dhe Përkrahjen e Ndërmarrjeve në Kosovë  (KIESA) në kuadër të Ministrisë së Tregtisë dhe Industrisë (MTI). KIESA do të krijojë Njësinë e Menaxhimit të Granteve, përgjegjëse për menaxhimin, zbatimin dhe mbikëqyrjen e PKG. Kjo njësi do t'u ofrojë aplikantëve të mundshëm informata relevante në lidhje me parimet e zbatimit të Programit për Koordinim të Granteve, procedurat e aplikimit, kriteret e përzgjedhjes; kushtet e financimit, dhe planet e monitorimit dhe vlerësimit (M dhe V). 
Objektivi kryesor i kësaj detyre është që të ndihmojë KIESA-n në menaxhimin e nën-komponentit të Programit për Koordinim të Granteve të PKGE-së. 

Detyrat dhe përgjegjësitë: 
Zyrtari për Mbështetje dhe Informim (ZMI), nën mbikëqyrjen e Menaxherit të Programit për Koordinim të Granteve, do të menaxhojë promovimin e PKG-së dhe do të sigurojë mbështetje për Ekipin e PKG-së për të zbatuar të gjitha aktivitetet e nevojshme për arritjen e objektivave të komponentit të PKG-së në përputhje me Dokumentin e Vlerësimit të Projektit (PAD), Manualin Operativ të Projektit (MOP), manualin për Grante dhe Legjislacionin Kosovar.
Në përgjithësi, detyrat specifike që duhet të ndërmerren nga konsulenti do të përfshijnë, por nuk kufizohen në, aktivitetet e mëposhtme:
· Hartimi i një kuadri të përshtatshëm për informim për NVM-të, duke siguruar që shumica dërrmuese e tyre janë të informuar për Programin për Koordinim të Granteve  
· Planifikimi dhe ekzekutimi i zhvillimit dhe zbatimit të strategjive të komunikimit dhe planeve të shpërndarjes në mënyrë që të ruhen SMS të favorshme dhe perceptimet e palëve të interesit për Programin për Koordinim të Granteve
· Sigurimi i përkrahjes së SMS-ve nga thirrja fillestare për propozim, dhe posaçërisht gjatë procesit të aplikimit, duke përfshirë, por pa u kufizuar në: ofrimin e sqarimeve, konsultimeve një-në-një, etj.
· Planifikon dhe mbështet të gjitha fazat e procesit të aplikimit duke përfshirë paraqitjen, kontrollin e përshtatshmërisë, vendimin si dhe ofrimi i informatave kthyese dhe informacioneve të nevojshme për aplikantët. 
· Promovon programin midis akterëve të ndryshëm duke përfshirë sektorin e ndërmarrjeve private, sektorin publik, ofruesit e shërbimeve, agjencitë qeveritare, etj. 
· Organizon paraqitje publike, fletëpalosje, leksione ose ekspozita për klientët për të rritur vetëdijen rreth produkteve dhe shërbimeve dhe për të promovuar vullnetin e mirë.
· Punon drejtpërsëdrejti dhe bashkërendon komunikimin me KIESA-n, Menaxherin e Programit për Koordinim të Granteve dhe Koordinatorin e Njësisë për Implementimin e Projektit (NjIP).
· Komunikon dhe koordinon në mënyrë aktive me agjencitë e tjera relevante
· Organizimi i ngjarjeve dhe seminareve të dukshme të  rëndësishme
· Përgatitja dhe dorëzimi i raporteve periodike të progresit duke përfshirë raportet mujore, tremujore dhe vjetore
· Kryen detyra të tjera siç kërkohet për zbatimin efikas të programit.
· Raporton Menaxherit të Granteve, Shefit të KIESA dhe Sekretarit të Përgjithshëm të MTI-së.
· Detyrat sipas manualit të Granteve

KOHËZGJATJA E AFATI I PAGESËS 
Konsulenti do të punojë me kohë të plotë. Kontrata do të jetë tre (3) vjeçare.
Kohëzgjatja e kontratës do t'i nënshtrohet performancës së kënaqshme të dakorduar gjatë një vlerësimi zyrtar të planifikuar në fund të çdo viti. KIESA ose konsulenti mund të anulojë kontratën e konsulentit duke dhënë njoftimin prej së paku 30 ditëve. Konsulenti do të mbajë të dhëna të sakta për kohën e shpenzuar në Projekt dhe shpenzimet e tij / saj (siç është autorizuar në kontratë). KIESA do të sigurojë hapësirë për zyre dhe pajisje të nevojshme për të kryer detyrat e caktuara. 

KUALIFIKIMET

· Diplomë Bachelor në gazetari, marketing, shkenca shoqërore ose fusha të tjera relevante 
· Të paktën tre (3) vjet përvojë pune me institucionet e sektorit privat ose publik
· Përvoja dhe / ose aftësia për të punuar me mediat, mbulueshmërinë mediatike, rrjetet e mediave sociale dhe marketingun
· [bookmark: _Hlk520862206]Përvoja e preferuar e punës me ndërmarrësit e rinj / NVM-të, dhe Skemat e Grantit. 
· Punë të rehatshme me ekipet e ndryshme dhe nën afate të rrepta
· Njohuritë themelore rreth organizatave ndërkombëtare do të jenë një avantazh i shtuar
· Kapacitete të shkëlqyera organizative dhe menaxhim të projekteve 
· Shkathtësi të shkëlqyera analitike dhe komunikuese, me gojë dhe me shkrim, të gjuhës shqipe dhe angleze (gjuha serbe është po ashtu e preferueshme).
· Shkathtësi kompjuterike dhe media sociale, njohuri të shkëlqyer të MS Office dhe internetit  
· Të jetë në gjendje të udhëtoj në tërë Kosovën.

Vëmendja e Konsulentëve të interesuar është tërhequr në paragrafin 1.9 të Udhëzuesit të Bankës Botërore: Përzgjedhja dhe Punësimi i Konsulentëve (në kuadër të Huave të IBRD-së dhe Kredive dhe Granteve IDA) nga Huamarrësit e Bankës Botërore të muajit janar 2011 të rishikuar në korrik 2014 ("Udhëzuesit e Konsulentëve") që përcakton politikën e Bankës Botërore mbi konfliktin e interesit.
Konsulenti do të përzgjidhet në përputhje me Seksionin V, përzgjedhja e Konsulentëve Individualë të përcaktuar në Udhëzuesin për Konsulentët. 
Konsulentët individualë të interesuar mund të marrin informacione të mëtejshme në adresën e mëposhtme gjatë orarit të punës: 08:00-16:00 (nga e hëna deri të premten).
Shprehja e interesit duhet të dorëzohet në formë të shkruar ose me e-mail, në adresën e mëposhtme deri më 27 gusht, 2018.

Ministria e Tregtisë dhe Industrisë
Personi kontaktues:Aferdita Selmani
Adresa: Rr."Muharrem Fejza"p.n.Lagjja e Spitalit
10000 Prishtinë/Republika e Kosovës
Email:aferdita.a.selmani@rks-gov.net
